اجمل خان لاہوری

خطیب اسلام حضرت مولانا قاری اجمل خان لاہوری (1930 – 21 مئی 2002) ایک پاکستانی اسلامی اسکالر اور سیاست دان تھے۔ وہ جمعیت علماء اسلام کے سرپرست اور  جامعہ رحمانیہ گجر سنگھ کے بانی و مدیر تھے.ان کا شمار اپنے دور کے بڑے خطیبوں میں ہوتا تھا اس وجہ سے انہیں خطیب اسلام لقب ملا۔ 

مولانا قاری اجمل خان نے 1930 میں صوبہ سرحد کے ضلع ہری پور کے مضافاتی گائوں کالنجر ایک علمی خاندان میں پیدا ہوئے. ابتداء سے دورہ حدیث تک کی تعلیم مشہور دینی درستگاہ جامعہ اسلامیہ رحمانیہ ہری پور ہزارہ میں حاصل کی. جامعہ رحمانیہ کے بانی و مدیر مولانا خلیل الرحمن کی تعلیم و تربیت نے آپ کی شخصیت سازی میں خصوصی کردار ادا کیا چنانچہ درس نظامی سے فراغت کے بعد اپنے ساتھ ہی ادارے میں بحیثیت مدرس نامزد کیا.

وہ شروع ہی سے جمعیت علمائے اسلام سے وابستہ تھے، اور مفتی محمود کے دست راست سمجھے جاتے تھے۔ مولانا محمد اجمل ساری زندگی جمعیت علمائے اسلام میں رہے، اور مختلف عہدوں پر فائز رہے، اور وفات کے وقت جمعیت علمائے اسلامکے سرپرست اعلیٰ اور بزرگ رہنما تھے۔

خطیب اسلام کا لقب 
قاری اجمل خان نے مولانا احمد علی لاہوری کے دور میں ان کی بھرپور شفقت اور رہنمائی لاہور میں خطابت کا آغاز کیا. ان  کو اپنے وقت کے سب سے بڑے خطیبوں میں شمار کیا جاتا تھا اور انہیں کے لقب خطیب اسلام سے یاد کیا جاتا تھا۔ "خطیبِ اسلام" کا لقب سب سے پہلے حضرت ثابت بن قیس انصاری رضی اللہ عنہ کے لیے استعمال ہوا جو حضور صلی اللہ علیہ وسلم کے نمائندے کے طور پر مختلف مجالس میں شریک ہوتے تھے۔ آپ کو خطیب الانصار اور خطیب رسول کریم کے القابات سے بھی یاد کیا جاتا تھا اور سب سے پہلے آپ کو خطیب الاسلام کا خطاب ملا۔ تب سے لے کر اب تک ہر دور میں بہت سے عظیم مبلغین کو اس لقب سے یاد کیا جاتا رہا ہے، جب کہ گزشتہ نصف صدی کے دوران پاکستان میں اس لقب سے سب سے مشہور مولانا محمد اجمل خان تھے۔

وفات
حضرت مولانا قاری اجمل خان 21 مئی 2002ء بروز منگل کو وفات ہوئے ۔ لاہور میں نماز جنازہ ادا کرنے کے بعد ان کی میت آبائی گائوں کالنجر لائی گئی ۔ مولانا فضل الرحمن نے ہزاروں علماء کی موجودگی میں  نماز جنازہ ادا کی اور وہیں کالنجر ضلع ہری پور میں دفن ہوئے۔

حوالہ جات

جمیعت علمائے اسلام کے سیاست دان
پاکستان کے سنی علما
لاہوری شخصیات
ضلع ہری پور کی شخصیات
پاکستانی اسلامی مذہبی رہنما
ویکی ڈیٹا سے مطابقت رکھنے والی مختصر تفصیل